PATVIRTINTA

Skuodo Bartuvos progimnazijos direktoriaus 2018 m. rugsėjo 17 d. įsakymu Nr. V1-113

**SKUODO BARTUVOS PROGIMNAZIJOS**

PSICHOLOGĖS LORETOS ŠAKALIENĖS

PAREIGYBĖS APRAŠYMAS

I SKYRIUS

PAREIGYBĖ

1. Psichologės Loretos Šakalienės pareigybė yra biudžetinių įstaigų darbuotojų pareigybių specialistų grupėje.
2. Psichologės pareigybės lygis – A1.
3. Psichologės pareigybės paskirtis – progimnazijos psichologo pareigybė yra reikalinga įvertinti ir padėti spręsti mokinio psichologines ir ugdymosi problemas bendradarbiaujant su mokinio tėvais (globėjais, rūpintojais) ir mokytojais. Progimnazijos psichologo pareigybės aprašymas (toliau vadinama – aprašymas) reglamentuoja psichologo, dirbančio progimnazijoje, vykdančioje priešmokyklinio, pradinio ir pagrindinio ugdymo veiklą.
4. Pareigybės pavaldumas – psichologė Loreta Šakalienė yra tiesiogiai pavaldi ir atskaitinga progimnazijos direktoriui, vykdo jo įsakymus ir nurodymus.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas turi atitikti šiuos specialius reikalavimus:
	1. turi būti įgijęs aukštąjį universitetinį pedagoginį išsilavinimą ir psichologo kvalifikaciją (specialybę) bei ne žemesnį kaip psichologijos magistro laipsnį.
	2. turi būti išklausęs specialiosios pedagogikos ir specialiosios psichologijos kursus mokytojams pagal Specialiosios pedagogikos ir specialiosios psichologijos kvalifikacijos tobulinimo kursų programą, patvirtintą Lietuvos Respublikos švietimo ir mokslo ministro 2007 m. gruodžio 18 d. įsakymu Nr. ISAK-2481 „Dėl Specialiosios pedagogikos ir specialiosios psichologijos kvalifikacijos tobulinimo kursų programos patvirtinimo“, per metus nuo darbo mokytoju pradžios, jeigu nėra išklausę ne mažesnės apimties (60 valandų arba 2 studijų kreditų) kursų anksčiau arba studijų metu (šis reikalavimas netaikomas mokytojams, baigusiems specialiosios pedagogikos ir (ar) psichologijos studijų programas);
	3. gebėti teikti psichologinę pagalbą įvairių psichologinių problemų bei specialiųjų ugdymosi poreikių turintiems mokiniams;
	4. gebėti inicijuoti ir dalyvauti įgyvendinant progimnazijos bendruomenei aktualias psichologinių problemų prevencijos priemones;
	5. gebėti bendradarbiauti su mokytoju, specialiuoju pedagogu, logopedu, socialiniu pedagogu, kitais specialistais ir mokinių tėvais (globėjais, rūpintojais) bei dirbti su jais komandoje, sprendžiant mokinio problemas.
2. Psichologas, atitinkantis švietimo ir mokslo ministro nustatytus reikalavimus į darbą yra priimamas ir atleidžiamas iš darbo vadovaujantis Lietuvos Respublikos darbo kodeksu, kitais norminiais teisės aktais. Pretendentai į darbą gali būti atrenkami asmeninio pokalbio būdu. Dirba vadovaudamasis teisės aktais, reglamentuojančiais ugdymą, progimnazijos nuostatais, progimnazijos vidaus darbo tvarkos taisyklėmis ir pareigybės aprašymu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias funkcijas:

7.1. įvertina mokinio galias ir sunkumus, raidos ypatumus, psichologines, asmenybės ir ugdymosi problemas.

7.2. bendradarbiauja su mokytoju, specialiuoju pedagogu, logopedu, socialiniu pedagogu ir kitais su mokiniu dirbančiais specialistais numatant ugdymo tikslų ir uždavinių pasiekimo būdus;

7.3. konsultuoja psichologinių, asmenybės ir ugdymosi problemų turinčius mokinius, jų tėvus (globėjus, rūpintojus) šių problemų sprendimo klausimais;

7.4. rengia individualias rekomendacijas mokinio psichologinėms, asmenybės ir ugdymosi problemoms spręsti;

7.5. inicijuoja, rengia ir įgyvendina psichologinių problemų prevencijos programas, padedančias išvengti psichologinių ir ugdymo problemų bei veiksmingiau ugdyti psichologinių ir ugdymosi problemų turinčius mokinius;

7.6. dalyvauja formuojant teigiamą progimnazijos bendruomenės požiūrį į psichologinių, asmenybės ir ugdymo problemų turinčius mokinius bei jų ugdymą kartu su bendraamžiais;

7.7. šviečia progimnazijos bendruomenę mokinių bendravimo, mokymosi motyvacijos, adaptacijos progimnazijoje problemų sprendimo, psichologinių krizių įveikimo ir kitais klausimais;

7.8. veda užsiėmimus mokiniams (pagal poreikį);

7.9. teikia informaciją apie mokinius, turinčius psichologinių, asmenybės ir ugdymo problemų, institucijoms susijusioms su šių mokinių ugdymu;

7.10. atlieka aktualius progimnazijoje tyrimus atsižvelgdamas į bendruomenės poreikius;

7.11. tvarko ir pildo savo darbo dokumentus;

7.12. derina su progimnazijos direktoriumi bei mokytojų taryba metinės veiklos prioritetus ir pagal juos rengia savo veiklos planą kalendoriniams metams;

7.13. skiria pusę savo darbo laiko tiesioginiams ryšiams su psichologinės pagalbos gavėjais, likusiu darbo laiku tvarko mokinių įvertinimų duomenis, dokumentus, rengia rekomendacijas, prevencines programas, ruošiasi konsultacijoms, paskaitoms, tobulina profesinę kvalifikaciją. Šių darbų atlikimo vietą derina su progimnazijos administracija;

* 1. periodiškai tikrinasi sveikatą pagal įstaigoje patvirtintą darbuotojų sveikatos pasitikrinimo grafiką ir yra asmeniškai atsakingas už sveikatos pasitikrinimą;

 7.15. vykdo kitus nenuolatinio pobūdžio direktoriaus ar direktoriaus pavaduotojo ugdymui pavedimus ar nurodymus, kitas norminuose šalies ir lokaliniuose teisės aktuose nustatytas pareigas.

**IV SKYRIUS**

**ATSAKOMYBĖ**

1. Šias pareigas vykdantis darbuotojas atsako už:
	1. patikėto progimnazijos turto valdymą, naudojimą, disponavimą juo;
	2. progimnazijos nuostatų, vidaus darbo tvarkos taisyklių, pareigybės aprašyme numatytų pareigų bei funkcijų kokybišką vykdymą;
	3. mokinių saugumą pamokose ir kituose renginiuose, kuriuose dalyvauja pats psichologas ir mokiniai;
	4. konfidencialumo principo laikymąsi neviešinant informacijos, susijusios su kito asmens duomenimis, su kuria susipažino vykdydamas savo pareigas;
	5. progimnazijos psichologas atsako už korektišką gautų tyrimų duomenų panaudojimą, savo darbo kokybę bei mokinių saugumą darbo metu;
	6. švietimo ir mokslo ministro, progimnazijos direktoriaus įsakymų, kitų norminių teisės aktų bei dokumentų reikalavimų vykdymą. Užtikrina, kad progimnazijoje nebūtų pakenkta vaikui, jo gyvybei, sveikatai, būtų sudarytos sąlygos normaliai vaiko asmenybės brandai.
2. Už pareigybės apraše numatytų pareigų netinkamą vykdymą ar nevykdymą, už padarytą materialinę žalą psichologas atsako įstatymų nustatyta tvarka.

**V SKYRIUS**

**BAIGIAMOSIOS NUOSTATOS**

1. Psichologą į darbą priimantis progimnazijos direktorius ar jo įgaliotas asmuo supažindina darbuotoją su šiuo pareigybės aprašymu.
2. Už papildomas pareigas arba papildomą (sutartyje nesulygtą) darbą yra atlyginama teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

Loreta Šakalienė

2018-09-